APSTIPRINĀTS

Ķekavas novada pašvaldības

Iepirkumu komisijas sēdē

2016.gada 19.septembrī

(protokols Nr.43)

**IEPIRKUMA NOLIKUMS**

**„Lietus ūdens kanalizācijas tīkls Vidus iela, Avotu iela, Kārklu iela, Lejas iela, Odukalns, Ķekavas pagastā, Ķekavas novadā”**

Iepirkuma identifikācijas

Nr. ĶNP 2016/36

Ķekavas pagasts, Ķekavas novads, 2016

**VISPĀRĪGĀ INFORMĀCIJA**

**Iepirkuma identifikācijas numurs.**

1. Iepirkuma identifikācijas numurs ir ĶNP 2016/36

**Ziņas par pasūtītāju**

2. Pasūtītājs - Ķekavas novada pašvaldība, NMR kods 90000048491, juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123, tālrunis 67935803, fakss 67935819, kontaktpersonas: par iepirkuma dokumentāciju – Līga Blate, tālrunis: 67935803, e-pasts: [iepirkumi@kekava.lv](mailto:iepirkumi@kekava.lv), par tehnisko specifikāciju – Arvis Krūmiņš, tālrunis: 67935803, e-pasts: [iepirkumi@kekava.lv](mailto:iepirkumi@kekava.lv).

**Iepirkuma priekšmets**

3.1. Iepirkuma priekšmets – Lietus ūdens kanalizācijas tīkla izbūve Vidus ielā, Avotu ielā, Kārklu ielā, Lejas ielā, Odukalnā, Ķekavas pagastā, Ķekavas novadā. CPV kods 45232400-6 - kanalizācijas ierīkošanas būvdarbi, būvdarbi. Atbilstoši AS “Sadales tīkls” tehniskajiem noteikumiem, elektroapgādes ārējo tīklu būvniecību realizēs AS “Sadales tīkls”.

3.2. Iepirkuma priekšmets nav sadalīts daļās.

**Līguma izpildes laiks un vieta**

|  |  |
| --- | --- |
| **Darbu izpildes vieta** | **Darbu izpildes laiks** |
| Vidus iela, Avotu iela, Kārklu iela, Lejas iela, Odukalns, Ķekavas pagasts, Ķekavas novads | 3 (trīs) mēnešu laikā no līguma noslēgšanas dienas |

**Piedāvājumu iesniegšanas vieta, datums, laiks un kārtība**

4. Piedāvājumus iesniedz vai iesūta pa pastu iepirkuma komisijai, aizlīmētā un apzīmogotā aploksnē ar atzīmi **„Lietus ūdens kanalizācijas tīkls Vidus iela, Avotu iela, Kārklu iela, Lejas iela, Odukalns, Ķekavas pagastā, Ķekavas novadā”**, ID Nr.ĶNP 2016/36 „Neatvērt līdz 2016.gada 3.oktobrim plkst. 11:00”, norādot pasūtītāja nosaukumu un adresi, pretendenta nosaukumu un adresi, iepirkuma nosaukumu un identifikācijas numuru.

5. Izmantojot pasta pakalpojumus, jāņem vērā, ka tiks izskatīti tikai tie pretendentu piedāvājumi, kas saņemti līdz šī nolikuma 4.punktā norādītajam termiņam.

**Piedāvājumu derīguma termiņš**

6. Pretendentu piedāvājumu derīguma termiņš ir līdz iepirkuma līguma noslēgšanai.

**Prasības attiecībā uz piedāvājuma noformējumu un iesniegšanu**

7. Pretendentu piedāvājumu dokumentu komplektu veido:

7.1. Pretendenta atlases dokumenti (nolikuma 31.punkts);

7.2. Tehniskais piedāvājums (nolikuma 33.punkts);

7.3. Finanšu piedāvājums (nolikuma 34.punkts).

8. Piedāvājuma tekstam jābūt skaidri salasāmam, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.

9. Piedāvājuma dokumentiem (gan oriģinālam, gan kopijai) jābūt cauršūtiem (caurauklotiem) tā, lai dokumentus nebūtu iespējams atdalīt, lapām jābūt sanumurētām, uz uzlīmes norādīts lapu skaits, Pretendenta zīmogs un pretendenta pārstāvja, ar paraksta tiesībām, paraksts. Dokumentiem jāatbilst Dokumentu juridiskā spēka likuma prasībām.

10. Piedāvājuma dokumenti jānoformē un jāiesniedz latviešu valodā. Svešvalodā noformētiem piedāvājuma dokumentiem jāpievieno Pretendenta apliecināts tulkojums latviešu valodā.

11. Tehnisko un finanšu piedāvājumu pretendents noformē atbilstoši šī nolikuma 1.pielikumā norādītajām tehniskajām specifikācijām un 2.pielikumā norādītajai finanšu piedāvājuma formai.

12. Pretendents ir tiesīgs iesniegt savu piedāvājumu par tehniskajā specifikācijā norādītajiem darbiem un apjomiem.

13. Tehniskajā piedāvājumā norāda katras sadaļas cenu un darbu atsevišķo sadaļu kopējo cenu. Piedāvājuma cenās ir atsevišķi jāizdala pievienotās vērtības nodokli (PVN). Visas piedāvājuma cenas ir jānorāda Euro.

14. Pretendentu finanšu piedāvājumi, kas nav noformēti atbilstoši šī nolikuma prasībām, kā arī neatbilst iepirkuma priekšmeta specifikācijas (1.pielikums) prasībām, netiks vērtēti.

**Iepazīšanās ar iepirkuma nolikumu**

15. Šis nolikums ar visiem pielikumiem ir brīvi pieejams Pasūtītāja mājas lapā internetā [www.kekava.lv](http://www.kekava.lv) *(Publiskie iepirkumi --->Ķekavas novada pašvaldība)*. Ar šo nolikumu papīra formātā piegādātāji var iepazīties ierodoties Ķekavas novada pašvaldības administrācijas ēkā, 30.kabinetā, Gaismas ielā 19 k-9-1, Ķekavā, Ķekavas pagastā, Ķekavas novadā, pirmdienās 8:00-13:00, 14:00-18:00, otrdienās, trešdienās 8:00-13:00, 14:00-18:00, ceturtdienās 9:00-13:00, 14:00-19:00, piektdienās 8:00-14:00.

**Iepirkuma nolikuma izskaidrojums**

16. Pretendents, kurš pieprasa šī nolikuma izskaidrojumu, rakstiski, izmantojot pastu vai faksu, nosūta lūgumu, adresējot to iepirkuma komisijai.

17. Iepirkuma komisija pēc pretendenta pieprasījuma sniedz papildu informāciju par iepirkuma nolikumu, ja pieprasījums, iesniegts laikus, bet ne vēlāk kā 4 (četras) darba dienas pirms piedāvājumu iesniegšanas termiņa beigām.

18. Informācija par atbildēm uz pretendentu jautājumiem tiek publicēta Pasūtītāja mājas lapā internetā [www.kekava.lv](http://www.kekava.lv) *(Pašvaldība 🡪Publiskie iepirkumi 🡪 Pašvaldības iepirkumi)*. Pretendenta pienākums ir pastāvīgi sekot Pasūtītāja mājas lapā publicētajai informācijai un ievērtēt to savā piedāvājumā.

**Pretendentu piedāvājumu labošana vai atsaukšana**

19. Iepirkuma pretendentiem ir tiesības izmainīt vai atsaukt piedāvājumu (tajā skaitā grozīt cenu), rakstiski paziņojot par to iepirkuma komisijai līdz šī nolikuma 4.punktā noteiktajam termiņam.

20. Jebkurš pretendenta paziņojums par izmaiņām pretendenta piedāvājumā vai piedāvājuma atsaukšana tiek noformēts un iesniegts saskaņā ar šī nolikuma 7-14.punktu prasībām uz aploksnes norādot “Pretendenta piedāvājuma labojums” vai “Pretendenta piedāvājuma atsaukums”.

21. Pēc šī nolikuma 4.punktā noteiktā termiņa beigām nevienu pretendenta kvalifikācijas apliecinājumu vai piedāvājumu labot nevar.

**Paziņojums par lēmuma pieņemšanu**

22. Trīs darba dienu laikā pēc lēmuma pieņemšanas par iepirkuma līgumu slēgšanu vai iepirkuma izbeigšanu, neizvēloties nevienu piedāvājumu, komisija nosūtīta paziņojumu visiem pretendentiem.

**INFORMĀCIJA PAR LĪGUMA PRIEKŠMETU**

**Līguma priekšmeta apraksts**

23. Līguma priekšmets ir Lietus ūdens kanalizācijas tīkla izbūve Vidus iela, Avotu iela, Kārklu iela, Lejas iela, Odukalns, Ķekavas pagastā, Ķekavas novadā, saskaņā ar šī nolikuma 1.pielikumā norādītajām tehniskajām specifikācijām un apjomiem.

**Cita informācija par līguma priekšmetu**

24. Pretendenta veiktajiem darbiem ir jāatbilst Latvijas Republikā noteiktajiem normatīviem un standartiem.

25. Objekta apskate un sapulce notiks **2016.gada 27.septembrī plkst. 10:00,** Kārklu iela, Odukalns, Ķekavas pagasts, Ķekavas novads. Kontaktpersona: Arvis Krūmiņš, tālrunis 67935803.

26. Apsekošanas fakts tiek fiksēts Objekta apsekošanas reģistrācijas lapā atbilstoši nolikuma 4.pielikumam, kuru paraksta piegādātāja un Pasūtītāja pārstāvji.

27. Piedāvājumā (3.pielikumā „Kvalifikācija”) jāuzrāda visi apakšuzņēmēji, kuru darba daļa ir lielāka par 20 (divdesmit) % no piedāvājuma cenas.

28. Izpildītājs atbild par apakšuzņēmēju veiktā darba atbilstību noslēgtā iepirkuma līguma prasībām.

29. Piedāvājumā minēto apakšuzņēmēju un piegādātāju nomaiņu vai jaunu apakšuzņēmēju un piegādātāju piesaistīšanu jāsaskaņo ar Pasūtītāju.

# PRETENDENTU ATLASE

**Pretendentu piemērotības kritēriji**

30. Iepirkuma pretendentiem jāapliecina sava atbilstība šādiem kritērijiem:

30.1. Attiecībā uz pretendentu nav iestājies kāds no Publisko iepirkumu likuma 8.2 panta piektajā daļā noteiktajiem pretendentu izslēgšanas vai piedāvājuma neizskatīšanas gadījumiem.

30.2. Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. Fiziskām personām uz iepirkuma līguma slēgšanas brīdi jābūt reģistrētām LV Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs.

30.3. Pretendents uz iepirkuma līguma slēgšanas brīdi ir reģistrēts LV Būvkomersantu reģistrā (attiecīgajā darbības sfērā vai jomā).

30.4. Prasības attiecībā uz pretendenta tehniskām un profesionālām spējām:

30.4.1. pretendents pēdējo 5 (piecu) gadu laikā sekmīgi ir īstenojis (objekts nodots ekspluatācijā vai darbi ir nodoti pasūtītājam ar pieņemšanas nodošanas aktu ne agrāk kā 5 (pieci) gadi pirms piedāvājumu iesniegšanas termiņa beigām) un par ko ir saņemta pozitīva (ar norādi par darbu kvalitatīvu un pilnīgu izpildi nolīgtajā termiņā) pasūtītāja atsauksmes, funkcionāli līdzīgu (pēc finanšu apjoma, rakstura un garuma ≥ 450 m) lietus kanalizācijas un vai kanalizācijas tīklu un ielu infrastruktūras būvobjekta būvniecības darbu.

30.4.2. pretendenta rīcībā ir:

30.4.2.1. atbildīgais būvdarbu vadītājs (ūdensapgādes un kanalizācijas sistēmu būvdarbu vadīšanā):

30.4.2.1.1. ir piecu gadu pieredze sertificētajā jomā;

30.4.2.1.2. pēdējo 5 (piecu) gadu laikā ir piedalījies vismaz 1 (viena) lietus kanalizācijas tīklu un ielu infrastruktūras būvobjekta (pēc finanšu apjoma, rakstura un garuma ≥ 450 m) būvdarbu vadīšanā;

30.5 Civiltiesisko apdrošināšanu darbu veikšanai objektā iesniegt 3 (trīs) darba dienu laikā pēc iepirkuma līguma noslēgšanas.

**Iesniedzamie pretendenta atlases dokumenti**

31. Lai būtu iespējams noteikt, vai iepirkumā pretendents atbilst šajā nolikumā izvirzītajām prasībām, ir jāiesniedz:

31.1. Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.

31.2. Pretendents, kurš nav reģistrēts LV Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju.

31.3. Pretendents, kurš nav reģistrēts LV Būvkomersantu reģistrā, iesniedz apliecinājumu, ka uz iepirkuma līguma noslēgšanas brīdi tas būs reģistrēts LV Būvkomersantu reģistrā (attiecīgajā darbības sfērā vai jomā).

31.4. objekta apsekošanas lapa (4.pielikums);

31.5. vismaz 1 (viena) atsauksme par pretendenta pēdējo 5 (piecu) gadu laikā sekmīgi īstenotiem (objekts nodots ekspluatācijā vai darbi ir nodoti pasūtītājam ar pieņemšanas nodošanas aktu ne agrāk kā 5 (pieci) gadi pirms piedāvājumu iesniegšanas termiņa beigām) funkcionāli līdzīgiem (pēc finanšu apjoma un rakstura) lietus kanalizācijas un vai kanalizācijas tīklu un ielu infrastruktūras būvobjekta būvniecības darbiem;

31.6. Piedāvāto speciālistu saraksts saskaņā ar nolikuma 30.4.2. apakšpunktu, piedāvāto speciālistu kompetenci apliecinoša dokumenta (sertifikāta u.c.) kopija, ja informācija nav pieejama BIS būvspeciālistu reģistrā un piesaistīto speciālistu apliecinājumi par gatavību piedalīties darbu izpildē.

31.7. Ja pretendents līguma izpildē paredz iesaistīt apakšuzņēmējus, pretendents iesniedz apakšuzņēmēja paraksttiesīgas amatpersonas parakstītu apliecinājumu (apliecinājums vai vienošanās) par to, ka apakšuzņēmējs piekrīt sadarbībai gadījumā, ja pasūtītājs izvēlēsies pretendenta piedāvājumu iepirkuma līguma slēgšanai, un kurā nepārprotami norādītas apakšuzņēmēja uzņemtās saistības attiecībā uz dalību līguma izpildē un tā daļa (procentos). Pretendents ir atbildīgs par darba veikšanu neatkarīgi no apakšuzņēmējiem nodotās darba daļas lieluma.

31.8 1 (viens) piedāvājuma oriģināls un 1 (viena) pretendenta apliecināta piedāvājuma kopija.

31.9. darbu veikšanas apraksts;

31.10. darbu veikšanas laika grafiks.

31.11. Ražotāja vai piegādātāja apliecinājums, kurā minēta informācija par materiālu izcelsmes vietu, kvalitāti un atbilstību izvirzītajām prasībām.

**Pretendenta izslēgšanas nosacījumi**

32. Pasūtītājs neizskata pretendenta piedāvājumu jebkurā piedāvājumu izvērtēšanas stadijā, ja pretendents neatbilst šī nolikuma norādītajiem kritērijiem vai arī ir norādījis nepatiesas ziņas, vai vispār nav sniedzis ziņas par atbilstību minētajiem kritērijiem, un saskaņā ar Publisko iepirkumu likuma 8.2 panta piektajā daļā norādītajiem gadījumiem Pasūtītājs izslēdz pretendentu no turpmākās dalības.

**TEHNISKAIS UN FINANŠU PIEDĀVĀJUMS**

**Finanšu un tehnisko piedāvājumu dokumenti**

33. Pretendenta tehniskais piedāvājums noformējams un iesniedzams atbilstoši šī nolikuma 1.pielikumā pievienotajām tehniskajām specifikācijām un darbu apjomiem (tāmēm).

34. Pretendenta finanšu piedāvājumu noformē un iesniedz atbilstoši šī nolikuma 2.pielikumā pievienotajai finanšu piedāvājuma formai.

**FINANŠU UN TEHNISKĀ PIEDĀVĀJUMA VĒRTĒŠANAS UN IZVĒLES**

**KRITĒRIJI**

**Piedāvājumu vērtēšana**

35. Komisija vērtē tikai tos piedāvājumus, kuru iesniedzēji, vadoties pēc iesniegtajiem pretendentu atlases dokumentiem, atbilst visām šajā nolikumā izvirzītajām prasībām.

36. Komisija vērtē tikai tos piedāvājumus, kuri atbilst šajā nolikumā norādītajām prasībām.

37. Vērtēšanas kritērijs ir atbilstošākais **piedāvājums** **ar zemāko cenu.**

**Nepamatoti lēts piedāvājums**

38. Pasūtītājs izvērtē, vai piedāvājums nav nepamatoti lēts saskaņā ar Publisko iepirkumu likuma 48. pantu.

**Piedāvājumu izvēle**

39. Komisija izvēlas piedāvājumu, kas atbilst šajā nolikumā minētajām prasībām.

# INFORMĀCIJA PAR IEPIRKUMA LĪGUMU UN TĀ NOSLĒGŠANU

**Uzaicinājums noslēgt līgumu**

40. Pamatojoties uz iepirkumu komisijas lēmumu, pasūtītājs nosūta pretendentam, kura piedāvājums atzīts par uzvarētāju, uzaicinājumu noslēgt līgumu.

41. Ja izraudzītais pretendents atsakās slēgt iepirkuma līgumu ar pasūtītāju, komisija izvēlas piedāvājumu, kurš atzīts par nākamo piedāvājumu ar zemāko cenu.

1.pielikums

Iepirkuma Nr. ĶNP 2016/36 nolikumam

#### **Tehniskā specifikācija**

1. Pēc komunikāciju izbūves, ielu segumu atjaunot iepriekšējā stāvoklī.
2. Ja rakšanas darbi notiks ielu sarkanajās līnijās dziļāk par 0,3 m, saņemt attiecīgu rakšanas darbu atļauju, saskaņojot to arī ar ielas īpašnieku.
3. Darbu organizācijas projektā paredzēt rakšanas darbu secību tā, lai būvdarbu laikā iedzīvotājiem un operatīvajam transportam būtu nodrošināta piekļuve nekustamajiem īpašumiem.
4. Paredzēt grunts nomaiņu, ja esošās grunts īpašības neatbilst būvniecību reglamentējošām normatīvo aktu prasībām.
5. Pēc komunikāciju izbūves ceļu segumu atjaunot ne sliktākā stāvoklī, kā bija pirms komunikāciju izbūves:
   1. seguma atjaunošanas darbus veikt atbilstoši VAS „Latvijas Valsts ceļi” „Ceļu specifikācijas 2015” prasībām;
   2. paredzēt grunts nomaiņu, ja esošās grunts īpašības neatbilst normatīvo aktu prasībām;
   3. ja komunikāciju izbūves laikā izrakto grunti ir paredzēts novietot blakus tranšejai uz brauktuves (šķembu, grants), brauktuves dilumkārtu atjaunot visā ielas platumā min. 15 cm biezumā;
   4. ja komunikāciju izbūves laikā izrakto grunti ir paredzēts novietot blakus tranšejai zaļajā zonā, paredzēt zāliena atjaunošanu. Zālienu atjaunot ne augstāk par brauktuves segumu un ar 5% kritumu prom no brauktuves segas.
6. Piebraucamos ceļus būvobjektam, kurus izmanto būvdarbu veicējs, uztur un labo atbilstoši Ministru kabineta noteikumiem Nr.224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli”.
7. Būvdarbus veikt atbilstoši normatīvo aktu prasībām.

Pēc lietus kanalizācijas tīkla izbūves jāparedz zaļās zonas sakārtošana.

Pielietojamiem materiāliem jāatbilst CE prasībām un citu normatīvo aktu prasībām.

**Darbu apjomi** (tāmes) kā atsevišķs pielikums pievienots iepirkuma nolikumam un pieejams elektroniski mājas lapā [**www.kekava.lv**](http://www.kekava.lv) sadaļā *Pašvaldība 🡪 Publiskie iepirkumi* 🡪 *Pašvaldības iepirkumi.*

**Ekvivalenti izstrādājumi:** Ja preču un pakalpojumu apjomos vai tehniskajā projektā ir norādīta konkrēta ražotāja produkcija, pretendents drīkst piedāvāt tās ekvivalentu. Ja pretendents piedāvā ekvivalentu produkciju, tad tas tāmēs norāda tās ražotāju un marku un pievieno piedāvājumam dokumentus, kas sniedz pietiekamu informāciju par piedāvāto produktu atbilstību un kvalitāti.

|  |  |
| --- | --- |
| **Teritorijas labiekārtojums:** | Pēc darbu pabeigšanas, atjaunot zālāju un cietos segumus |
| **Apzaļumošana:** | paredzēt zaļās zonas atjaunošanu, saglabājami esošie koki un stādījumi, kuru likvidāciju neparedz projekts. |
| **Satiksmes organizācija:** | Atbilstoši Ministru kabineta noteikumiem Nr.421 Rīgā 2001.gada 2.oktobrī (prot. Nr.47 5.§) “Noteikumi par darba vietu aprīkošanu uz ceļiem” prasībām un LVS prasībām izstrādā satiksmes organizācijas shēmu LKT tīklu būvdarbiem. Atbilstoši shēmai uzstādīt ceļa zīmes. |

2.pielikums

Iepirkuma Nr. ĶNP 2016/36 nolikumam

**Finanšu piedāvājums**

Iepirkumam:„Lietus ūdens kanalizācijas tīkls Vidus iela, Avotu iela, Kārklu iela, Lejas iela, Odukalns, Ķekavas pagastā, Ķekavas novadā”.

Iepirkuma identifikācijas Nr.: ĶNP 2016/36

1. **Iesniedza**

|  |  |
| --- | --- |
| Pretendenta nosaukums un adrese | Rekvizīti |
| SIA  Reģ. Nr. LV  Jurid. adrese:  LV- |  |

1. **Kontaktpersona**

|  |  |
| --- | --- |
| Vārds, Uzvārds |  |
| Adrese |  |
| Tālr./Fax |  |
| e-pasta adrese |  |

1. **Piedāvājums**

Mēs piedāvājam veikt „Lietus ūdens kanalizācijas tīkls Vidus iela, Avotu iela, Kārklu iela, Lejas iela, Odukalns, Ķekavas pagastā, Ķekavas novadā” izbūvi atbilstoši tehniskajam piedāvājumam un iepirkuma Nolikuma tehniskajai specifikācijai noteiktajā laika periodā bez ierobežojumiem.

3.1.Mūsu piedāvātā līgumcena EUR bez PVN:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(summa cipariem un vārdiem EUR, bez PVN)*

* 1. Piedāvātais garantijas laiks (ne mazāks par 36 mēnešiem) \_\_\_\_\_\_\_\_ mēneši
  2. Piedāvājums derīgs līdz iepirkuma līguma noslēgšanai;
  3. Mēs apliecinām, ka:
     1. Attiecībā uz pretendentu nepastāv Publisko iepirkumu likuma 8.2 panta piektajā daļā noteiktie nosacījumi;
     2. Piekrītam iepirkuma noteikumiem;
     3. Visas piedāvājumā sniegtās ziņas par Pretendentu ir patiesas;
     4. Seguma atjaunošanu veikt atbilstoši VAS “Latvijas Valsts ceļi” apstiprinātām prasībām - Ceļu specifikācijas 2015.
     5. 3 (trīs) darba dienu laikā pēc iepirkuma līguma noslēgšanas iesniegsim Civiltiesisko apdrošināšanu darbu veikšanai objektā.

Paraksta pretendenta vadītājs vai pilnvarota persona:

|  |  |
| --- | --- |
| Vārds, Uzvārds, Amats |  |
| Paraksts |  |
| Datums |  |

Ja piedāvājumu ir parakstījusi pilnvarota persona, piedāvājumam jāpievieno pilnvara.

3.pielikums

Iepirkuma Nr. ĶNP 2016/36 nolikumam

**Apakšuzņēmēju saraksts**

Jāuzrāda apakšuzņēmēji un to apakšuzņēmēji, ja Darba daļa >20% no piedāvājuma cenas.

|  |  |  |
| --- | --- | --- |
| **Apakšuzņēmēja nosaukums** | **Veicamā Darba daļa** | |
| **Darba daļas nosaukums no Darba daudzumu saraksta** | **% no piedāvājuma cenas** |
|  |  |  |
|  |  |  |
| Pārējie apakšuzņēmēji kopā |  |  |
|  | Kopā (%) |  |

|  |  |
| --- | --- |
| Pretendenta pārstāvis |  |
|  | (amats, paraksts, vārds, uzvārds, zīmogs) |

4.pielikums

Iepirkuma Nr. ĶNP 2016/36 nolikumam

**ĶEKAVAS NOVADA PAŠVALDĪBA**

**vienotais reģistrācijas numurs 90000048491**

**Gaismas iela 19 k-9-1, Ķekava, Ķekavas pagasts, Ķekavas novads, LV-2123,**

**tālrunis 67935803, fakss 67935819, e-pasts** [**novads@kekava.lv**](mailto:novads@kekava.lv)

**OBJEKTA APSEKOŠANAS REĢISTRĀCIJAS LAPA**

|  |  |  |  |  |  |  |
| --- | --- | --- | --- | --- | --- | --- |
| Objekta  nosaukums | **Pasūtītāja**  pārstāvis | **Pasūtītāja**  pārstāvja paraksts | Pretendentapilnvarotais pārstāvis  (vārds, uzvārds) | Kontakt-  tālrunis | Pretendenta pilnvarotā pārstāvja paraksts | Objekta apsekošanas datums |
| Lietus ūdens kanalizācijas tīkls Vidus iela, Avotu iela, Kārklu iela, Lejas iela, Odukalns, Ķekavas pagastā, Ķekavas novadā |  |  |  |  |  |  |